HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Glavni odbor (2016.- 2018.)**

Hrvatske bratske zajednice 4

10000 Zagreb

Ur. broj: 35-1/18

**ZAPISNIK** sa 11. sjednice Glavnog odbora HKD-a

Jedanaesta sjednica Glavnog odbora HKD-a održana je 12. ožujka 2018. u Uredu Hrvatskoga knjižničarskog društva. Sjednica je trajala od 11.30 do 14.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Romana Horvat** *(1. potpredsjednica HKD-a i predsjednica Društva Bilogore, Podravine i Kalničkog prigorja)*

**Natalija Hrženjak** *(predsjednica* *Knjižničarskog društva* Međimurske županije)

**Ante Mrgan** (*predsjednik Knjižničarskog društva Sisačko-moslavačke županije*)

**Karmen Krnčević**  *(predsjednica Knjižničarskog društva Šibensko-kninske županije)*

**Mirna Grubanović** (*predsjednica Društva knjižničara Slavonski Brod*)

 **Ljiljana Hajdin** *(predsjednica Knjižničarskog društva Varaždin)*

**Milan Šarić** *(predsjednik Knjižničarskog društva Ličko - senjske županije)*

**Marija Čačić** *(predsjednica Društva knjižničara Slavonije, Baranje i Srijema)*

**Miroslav Katić** *(predsjednik Društva knjižničara Karlovačke županije)*

**Nadia Bužleta** *(predsjednica Društva bibliotekara Istre)*

**Katica Matković Mikulčić** *(predsjednica Etičkog povjerenstva)*

**Ivana Hebrang Grgić** *(predsjednica Odbora za nakladničku djelatnost HKD-a)*

**Davorka Pšenica** *(predsjednica Komisije za slobodan pristup informacijama i slobodu izražavanja)*

**Katarina Todorcev-Hlača** *(glavna urednica HKD Novosti)*

Dnevni red

1. Usvajanje Dnevnog reda
2. Usvajanje zapisnika s 8. sjednice Glavnog odbora HKD-a
3. Usvajanje zapisnika s 9. elektroničke sjednice Glavnog odbora HKD-a
4. Usvajanje zapisnika s 10. elektroničke sjednice Glavnog odbora HKD-a
5. Prijedlog za imenovanje članova Povjerenstva za dodjelu priznanja „Knjižnica godine“ i odluka o otvaranju Javnog poziva za predlaganje kandidata za priznanje „Knjižnica godine“
6. Prijedlog za imenovanje članova Programskog odbora za obilježavanje Dana hrvatskih knjižnica
7. Odluka o otvaranju Javnog poziva za predlaganje kandidata za dodjelu „Kukuljevićeve povelje“ i prijedlog članova Ocjenjivačkog odbora za dodjeljivanje „Kukuljevićeve povelje“
8. Odluka o otvaranju Javnog poziva za dodjelu Nagrade „Eva Verona“ i prijedlog članova Ocjenjivačkog odbora za dodjelu nagrade „Eva Verona“
9. Odluka o otvaranju Javnog poziva za predlaganje kandidata za predsjednika Hrvatskoga knjižničarskog društva i prijedlog članova Povjerenstva za predlaganje predsjednika Hrvatskoga knjižničarskog društva
10. Organizacija 22. seminara Arhivi, knjižnice, muzeji
11. Organizacija 43. skupštine Hrvatskoga knjižničarskog društva i prijedlog članova Programskog i Organizacijskog odbora 43. Skupštine i teme 43. Skupštine
12. Izvješće o događanjima vezanim uz političke pritiske izvršene na članove i upravu Društva prije sjednice Stručnog odbora održane 16. veljače 2018.
13. Razno

Dunja Holcer, predsjednica Hrvatskoga knjižničarskog društva pozdravila je sve prisutne i zahvalila se na odazivu na ovu sjednicu, a također i na 10. elektroničku sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 8. sjednice GO**

Zapisnik je jednoglasno usvojen.

**Ad. 3. Usvajanje Zapisnika s 9. elektroničke sjednice GO**

Zapisnik je jednoglasno usvojen.

**Ad. 4. Usvajanje Zapisnika s 10. elektroničke sjednice GO**

Zapisnik je jednoglasno usvojen.

**Ad 5. Prijedlog za imenovanje članova Povjerenstva za dodjelu priznanja „Knjižnica godine“ i odluka o otvaranju Javnog poziva za predlaganje kandidata za priznanje „Knjižnica godine“**

Javni poziv treba objaviti 6.4.-15.6.2018. na web stranici HKD-a, te Povjerenstvo mora dostaviti Izvješće u roku od 45 dana po isteku Javnog poziva (do 29. srpnja 2018.). Prijedlog članova Povjerenstva: Jelena Lešaja (specijalna knjižnica), Maja Izabela Lesinger (narodna knjižnica), Inja Cahun (visokoškolska knjižnica), Gordana Šutej (školska knjižnica) i Dunja Holcer (po funkciji).

Glavni odbor je jednoglasno usvojio ove prijedloge.

**Ad 6. Prijedlog za imenovanje članova Povjerenstva za obilježavanje Dana hrvatskih knjižnica**

Zbog dobre prošlogodišnje suradnje predlažu se isti članovi kao i prošle godine: Ivančica Đukec Kero, Sanja Repanić Blažičko, Dorja Mučnjak, Alka Stropnik, Marija Šimunović i Dunja Holcer. Predlaže se i daljnja suradnja s PR agencijom Prorsus komunikacije! koja je uvelike pomogla prošle godine.

Glavni odbor je jednoglasno usvojio ove prijedloge.

**Ad. 7. Odluka o otvaranju Javnog poziva za predlaganje kandidata za dodjelu „Kukuljevićeve povelje“ i prijedlog članova Ocjenjivačkog odbora za dodjeljivanje „Kukuljevićeve povelje“**

Javni poziv treba objaviti na web stranici HKD-a 1.5.-30.6.2018. te Ocjenjivački odbor mora dostaviti Izvješće do iduće sjednice Glavnog odbora (najkasnije do 29. srpnja 2018.).Prijedlog članova Ocjenjivačkog odbora:Davorka Pšenica (predsjednica), Ivana Vladilo, Edita Bačić, Zdenka Sviben i Daniela Živković.

Glavni odbor je jednoglasno usvojio ove prijedloge.

**Ad. 8. Odluka o otvaranju Javnog poziva za dodjelu Nagrade „Eva Verona“ i prijedlog članova Ocjenjivačkog odbora za dodjelu nagrade „Eva Verona“**

Javni poziv treba objaviti na web stranici HKD-a 1.5.-30.6.2018. te Ocjenjivački odbor mora dostaviti Izvješće do iduće sjednice Glavnog odbora (najkasnije do 29. srpnja 2018.).Prijedlog članova Ocjenjivačkog odbora:Marina Vinaj (predsjednica),Dina Vrkić, Josip Strija, Klaudija Mandić i Boris Badurina.

Glavni odbor je jednoglasno usvojio ove prijedloge.

**Ad. 9. Odluka o otvaranju Javnog poziva za predlaganje kandidata za predsjednika Hrvatskoga knjižničarskog društva i prijedlog članova Povjerenstva za predlaganje predsjednika Hrvatskoga knjižničarskog društva**

Javni poziv treba objaviti 2.4.-30.6.2018.,6 mjeseci prije Skupštine te mora biti otvoren najmanje 90 dana. Prijedlog članova Povjerenstva:Romana Horvat, Marija Šimunović (po funkciji), Miroslav Katić, Nada Topić, Marija Čačić i Mladen Masar.

Glavni odbor je jednoglasno usvojio ove prijedloge.

**Ad. 10. Organizacija 22. seminara Arhivi, knjižnice, muzeji**

Predsjednica Dunja Holcer predložila je Dijanu Polanski i Vesnu Hodak, radi dobre dugogodišnje suradnje i predanog rada u Programskom odboru 22. seminara Arhivi, knjižnice, muzeji, koji će se održati u Poreču u hotelu Dijamant od 21. do 23. studenoga 2018. Istaknula je da je ove godine HKD glavni organizator Seminara.

Glavni odbor je jednoglasno usvojio ove prijedloge.

**Ad. 11. Organizacija 43. skupštine Hrvatskoga knjižničarskog društva i prijedlog članova Programskog i Organizacijskog odbora 43. Skupštine i teme 43. Skupštine**

Programski odbor 43. Skupštine HKD-a:Zrinka Udiljak Bugarinovski, Ivana Hebrang Grgić, Irena Pilaš, Alka Stropnik i Davorka Pšenica.

Organizacijski odbor 43. Skupštine HKD-a: Dunja Holcer, Blaženka Peradenić-Kotur, Niko Cvjetković, Korina Udina, Marija Šimunović, Iva Grisogono i Vesna Špac.

Tema 43. Skupštine: „Uloga i mogućnosti knjižnica u ostvarivanju globalnih ciljeva održivog razvoja UN Agende 2030“

Podteme Skupštine:

* Inkluzivne knjižnične usluge
* Knjižnice i zakonski propisi
* Knjižnice i kvaliteta obrazovanja
* Knjižnice i održivi razvoj
* Knjižničarsko nazivlje
* Regionalna društva – razvoj i suradnja

Glavni odbor je jednoglasno usvojio ove prijedloge.

**Ad. 12. Izvješće o događanjima vezanim uz političke pritiske izvršene na članove i upravu Društva prije sjednice Stručnog odbora održane 16. veljače 2018.**

Predsjednica HKD-a, Dunja Holcer izvijestila je članove Glavnog odbora da je dopis Hrasta: Nedopustivo je nametanje LGBTIQ agende jednoj strukovnoj udruzi, poslan na adrese svih narodnih knjižnica i ravnatelja, a ne na adrese prozvanih članica HKD-a, niti ureda HKD-a, a svi dokumenti za sjednicu Stručnog odbora bili već dan prije sjednice dostupni na mnogim portalima. Čita HKD-ovo Priopćenje za javnost i predlaže Etičkom povjerenstvu HKD-a da rasprave o ovom problemu, jer svatko ima pravo reći što misli, ali ovo je bilo rušenje struke, pa neka Etičko povjerenstvo donese odluku, jer je ovo vrlo ozbiljan problem unutar zajednice i treba se obratiti članovima društva.

Davorka Pšenica smatra da problem treba raspraviti Etičko povjerenstvo, jer se ovime svime ugrožavaju temeljna ljudska prava, te Etičko povjerenstvo treba dati izjavu, a ne da uprava Društva trpi političke pritiske. Etičko povjerenstvo treba dati jaku poruku članovima HKD-a.

Članovi Glavnog odbora smatraju da je to nedopustivo i podržavaju ovu odluku, a predsjednica Etičkog povjerenstva, Katja Matković Mikulčić moli da se Etičkom povjerenstvu uputi pisani dopis.

Glavni odbor je jednoglasno usvojio ove prijedloge.

**Ad. 13. Razno**

* Ostavka predsjednice Radne grupe za manjinske knjižnice – obavijest o ostavci predsjednice Radne grupe za manjinske knjižnice Ružice Vinčak, a njezino mjesto preuzet će zamjenica Katarina Todorcev Hlača do Skupštine.
* Zamolba Filozofskog fakulteta u Osijeku za pokroviteljstvom konferencije Libraries in the Digital Age (LIDA) 2018. u Zadru, tj. da ih HKD kao strukovna udruga podržava kao članove HKD. Članovi Glavnog odbora mole da se na materijale za LIDA-u stavi logo HKD-a.
* Obavijest Ivane Hebrang Grgić o okruglom stolu Nakladnička djelatnost HKD-a koji će se održati na 43. Skupštini HKD-a, te moli da se distribuira anketa kada bude pripremljena.
* Marija Čačić prenosi upit kolege o ugroženosti knjižničara pri zapošljavanju kadrova, jer se zakon ne poštuje već je odluka na lokalnoj razini. U raspravu se uključuju Ljiljana Hajdin, Davorka Pšenica, Kristina Kalanj, Dunja Holcer.
* Zakon o knjižnicama – Dunja Holcer izvještava da je stanje nepromijenjeno, kao što je bilo i prije šest mjeseci. Navodno još postoje neki neriješeni problemi unutar same struke. U raspravu se uključuju Katja Matković Mikulčić, Davorka Pšenica, Ljiljana Hajdin, Miroslav Katić, Ante Mrgan.
* Miroslav Katić obavještava članove Glavnog odbora da je objavljen e-časopis Kalibar.
* Predsjednica Dunja Holcer ponovno apelira na članove Glavnog odbora da se kupuju izdanja HKD-a, jer je prodaja izdanja drastično smanjena.

Zapisnik sastavila:

Tina Matošević, poslovna tajnica HKD-a